मांडल जोधा में प्रस्तावित सड़क के पुनः सीमांकन की मांग की
गांवमांडल जोधा में सार्वजनिक निर्माण विभाग द्वारा प्रस्तावित सड़क की जद में आने वाले लगभग 40 ग्रामीणों को डेगाना तहसीलदार द्वारा नोटिस दिए गए थे और उन्हें अतिक्रमी मानते हुए अतिक्रमण हटाने के निर्देश दिए गए थे अब ग्रामीणों ने पुराने नक्शे से पुनः राजस्व सीमांकन की मांग को लेकर तहसीलदार पुनाराम चौधरी को सोमवार को ज्ञापन सौंपा। ग्रामीणों ने कहा कि वे अतिकर्मी नहीं हैं पुराने नक्शे से सीमांकन के बाद किसी भी ग्रामीण की जमीन अगर राजस्व सीमांकन में आती हैं तो वे स्वयं अतिक्रमण हटा लेंगे और प्रशासन टीम का पूरा सहयोग करेंगे। ग्रामीणों ने हाल फिलहाल फसलों को देखते हुए सीमांकन तारीख़ में तकरीबन 15 दिन रियायत की मांग की है। तहसीलदार पूनाराम चौधरी ने नियमानुसार कार्यवाही करने का भरोसा दिलाया। इस दौरान पांचाराम गढ़वाल, रामरघुनाथ, शिवजीराम, जीवनराम, किशनाराम, पूसाराम, हरदीन, जयराम, श्री किशन आदि मौजूद थे।
डेगाना. प्रस्तावित सड़क के पुनः सीमांकन की मांग को लेकर तहसीलदार पुनाराम चौधरी को सौंपा ज्ञापन
hin_Deva hin_Deva awa_Deva